**ประกาศองค์การบริหารส่วนตำบลนากระตาม**

**เรื่อง ประกาศใช้แผนป้องกันและปราบปรามการทุจริตและประพฤติมิชอบ**

**ระยะ 5 ปี (พ.ศ.2560-2564) ขององค์การบริหารส่วนตำบลนากระตาม**

--------------------------------------

 ตามหนังสือจังหวัดชุมพร ที่ ชพ 0017.5/010708 ลงวันที่ 4 กรกฎาคม ๒๕60 เรื่อง การขับเคลื่อนการดำเนินงานของศูนย์ปฏิบัติการต่อต้านการทุจริต ระดับจังหวัด โดยสั่งการให้องค์กรปกครองส่วนท้องถิ่นดำเนินการขับเคลื่อนการดำเนินงานของศูนย์ปฏิบัติการต่อต้านการทุจริต ระดับจังหวัด โดยให้จัดทำแผนป้องกันปราบปรามการทุจริตและประพฤติมิชอบ ระยะ 5 ปี (พ.ศ. 2560 – 2564) ตามกรอบแนวทางการจัดทำแผนป้องกันปราบปรามการทุจริตและประพฤติมิชอบ ระยะ 5 ปี ของจังหวัดชุมพร นั้น

 องค์การบริหารส่วนตำบลนากระตาม ได้จัดทำแผนป้องกันปราบปรามการทุจริตและประพฤติมิชอบระยะ 5 ปี (พ.ศ.2560-2564) ขององค์การบริหารส่วนตำบลนากระตาม เพื่อใช้เป็นแนวทางการปฏิบัติงาน ดังนั้น เพื่อให้การจัดทำป้องกันปราบปรามการทุจริตและประพฤติมิชอบขององค์การบริหารส่วนตำบลนากระตามเป็นไปตามวัตถุประสงค์ จึงประกาศใช้แผนปฏิบัติการดังกล่าวรายละเอียดแนบท้ายประกาศนี้

 จึงประกาศให้ทราบโดยทั่วกัน

 ประกาศ ณ วันที่ 25 เดือน สิงหาคม พ.ศ. 2560



(นายประทีป แสงจันทร์)

นายกองค์การบริหารส่วนตำบลนากระตาม



**แผนป้องกันและปราบปรามการทุจริตและประพฤติมิชอบ ระยะ 5 ปี**

**(พ.ศ.๒๕๖0 – ๒๕๖๔)**

**ของ**

**องค์การบริหารส่วนตำบลนากระตาม**

**โดย**

**องค์การบริหารส่วนตำบลนากระตาม**

**ตำบลนากระตาม อำเภอท่าแซะ จังหวัดชุมพร**

**คำนำ**

การทุจริตเป็นปัญหาใหญ่ของสังคมไทยมาเป็นเวลานานและบั่นทอนความเจริญก้าวหน้าการพัฒนาศักยภาพและขีดความสามารถในการแข่งขันของประเทศ ซึ่งในปัจจุบันได้ทวีความรุนแรงขึ้นอย่างต่อเนื่อง ทำให้เกิดความเสียหายในวงกว้าง โดยส่งผลกระทบต่อระบบเศรษฐกิจ ระบบสังคม ระบบการเมือง การปกครองและการบริหารราชการเป็นอย่างมาก การแก้ปัญหาการทุจริตจึงเป็นสิ่งสำคัญที่หน่วยงานในภาครัฐ ซึ่งเป็นหน่วยงานหลักในการขับเคลื่อนประเทศไทยให้มีความเจริญก้าวหน้าสามารถแข่งขันกับต่างประเทศได้อย่างทัดเทียม และจะต้องประสานความร่วมมือทั้งภาคเอกชนและภาคประชาสังคมเพื่อร่วมกันพัฒนาปรับปรุงระบบการบริหารจัดการและการพัฒนาคนควบคู่ไปพร้อมๆ กัน โดยการปลูกฝังความซื่อสัตย์ รับผิดชอบ มีวินัย ตลอดจนค่านิยมอื่น ๆ ที่ถูกต้อง รวมทั้งเข้าใจวิถีดำเนินชีวิตที่ดีและมีคุณค่า

 ประกอบกับคณะรักษาความสงบแห่งชาติ หรือ คสช. ได้มีคำสั่งที่ 69/2557 เรื่อง มาตรการป้องกันและแก้ไขปัญหาการทุจริตและประพฤติมิชอบ โดยทุกส่วนราชการและหน่วยงานภาครัฐกำหนดมาตรการหรือแนวทางแก้ไขปัญหาการทุจริตประพฤติมิชอบโดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตได้

 เพื่อให้การดำเนินการดังกล่าวบรรลุผลได้อย่างเป็นรูปธรรม องค์การบริหารส่วนตำบลนากระตาม จึงได้จัดทำแผนป้องกันปราบปรามการทุจริตและประพฤติมิชอบ ระยะ 5 ปี (พ.ศ. 2560 – 2564) ขึ้น เพื่อขับเคลื่อนยุทธศาสตร์ชาติว่าด้วยการป้องกันและปราบปรามการทุจริตภาครัฐให้เกิดผลในทางปฏิบัติ และเพื่อขับเคลื่อนยุทธศาสตร์และกลยุทธ์ขององค์การบริหารส่วนตำบลนากระตามให้บรรลุเป้าหมายและเกิดผลสัมฤทธิ์ตามวิสัยทัศน์ที่กำหนดไว้ และเป็นการถือปฏิบัติตามคำสั่งรักษาความสงบแห่งชาติ (คสช.) ที่ 69/2557 เรื่อง มาตรการป้องกันและแก้ไขปัญหาการทุจริตและประพฤติมิชอบซึ่งเป็นนโยบายระดับชาติอีกประการหนึ่งด้วย

**สารบัญ**

**เรื่อง หน้า**

1. ส่วนที่ 1 1

 - ยุทธศาสตร์ชาติว่าด้วยการป้องกันและปราบปรามการทุจริตภาครัฐ ระยะที่ 3 1

 (พ.ศ.2560 - 2564)

 - ยุทธศาสตร์ป้องกันปราบปรามการทุจริตและประพฤติมิชอบ จังหวัดชุมพร 10

2. ส่วนที่ 2

 - แผนป้องกัน ปราบปรามการทุจริตและประพฤติมิชอบระยะ 5 ปี (พ.ศ. 2560 – 2561) 13

ขององค์การบริหารส่วนตำบลนากระตาม

- ตารางแผนปฏิบัติการตามยุทธศาสตร์ว่าด้วยการป้องกันและปราบปรามการทุจริต 16

ขององค์การบริหารส่วนตำบลนากระตาม ประจำปีงบประมาณ พ.ศ. 2560 – 2564

**ส่วนที่ 1**

**ความเป็นมา**

**ยุทธศาสตร์ชาติว่าด้วย การป้องกันและปราบปรามการทุจริตภาครัฐ ระยะที่ 3 (พ.ศ.2560-2564)**

**ยุทธศาสตร์**

ยุทธศาสตร์มีความครอบคลุมกระบวนการดำเนินงานด้านการป้องกัน ปราบปรามการทุจริตและประพฤติมิชอบ โดยกำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

**ยุทธศาสตร์ที่ ๑ “สร้างสังคมที่ไม่ทนต่อการทุจริต”**

เป็นยุทธศาสตร์ที่มุ่งเน้นให้ความสำคัญในกระบวนการการปรับสภาพสังคมให้เกิดภาวะที่“ไม่ทนต่อการทุจริต” โดยเริ่มตั้งแต่กระบวนการกล่อมเกลาทางสังคมในทุกระดับช่วงวัยตั้งแต่ปฐมวัยเพื่อสร้างวัฒนธรรมต่อต้านการทุจริต และปลูกฝังความพอเพียง มีวินัย ซื่อสัตย์ สุจริต เป็นการดำเนินการผ่านสถาบันหรือกลุ่มตัวแทนที่ทำหน้าที่ในการกล่อมเกลาทางสังคมให้มีความเป็นพลเมืองที่ดี ที่มีจิตสาธารณะจิตอาสา และความเสียสละเพื่อส่วนรวม และเสริมสร้างให้ทุกภาคส่วนมีพฤติกรรมที่ไม่ยอมรับและต่อต้านการทุจริตในทุกรูปแบบ

**กลยุทธ์ที่ 1** ปรับฐานความคิดทุกช่วงวัยตั้งแต่ปฐมวัยให้สามารถแยกระหว่างผลประโยชน์ส่วนตัวและ

ผลประโยชน์ส่วนรวม

 แนวทางตามกลยุทธ์

๑.1 พัฒนาหลักสูตร บทเรียน การเรียนการสอน การนำเสนอ และรูปแบบการป้องกันการทุจริตตามแนวคิดแยกระหว่างผลประโยชน์ส่วนตัวและผลประโยชน์ส่วนรวม ในทุกระดับ

1.2 การกำหนด พัฒนา หรือปรับปรุงมาตรฐานทางจริยธรรมและจรรยาบรรณวิชาชีพ และมีการประกาศใช้อย่างจริงจัง

**กลยุทธ์ที่ 2** ส่งเสริมให้มีระบบและกระบวนการกล่อมเกลาทางสังคมเพื่อต้านทุจริต

แนวทางตามกลยุทธ์

2.1 กล่อมเกลาทางสังคมในทุกช่วงวัยตั้งแต่ปฐมวัย เพื่อสร้างพลเมืองที่ดี

2.2 พัฒนานวัตกรรมและสื่อการเรียนรู้สำหรับทุกช่วงวัยตั้งแต่ปฐมวัย

2.3 พัฒนาจิตสำนึกสาธารณะ

2.4 การใช้เครื่องมือการสื่อสารทางสังคมเพื่อปรับเปลี่ยนพฤติกรรม

2.5 การเสริมบทบาทการกล่อมเกลาทางสังคมของสื่อมวลชนและองค์กรวิชาชีพ

๒.6 พัฒนามาตรวัดทางสังคม เพื่อเป็นเครื่องมือในการขัดเกลาพฤติกรรม

**กลยุทธ์ที่ 3** ประยุกต์หลักปรัชญาเศรษฐกิจพอเพียงเป็นเครื่องมือต้านทุจริต

แนวทางตามกลยุทธ์

3.1 นำปรัชญาเศรษฐกิจพอเพียงมาปรับใช้ในการกล่อมเกลาทางสังคมและการปฏิบัติงานต่อต้านการทุจริต

3.2 พัฒนาหลักสูตร บทเรียน การเรียนการสอน การนำเสนอ และรูปแบบการป้องกันการทุจริตตามแนวทางปรัชญาเศรษฐกิจพอเพียงในการเรียนการสอนในทุกระดับ

3.3 พัฒนาระบบและจัดการองค์ความรู้การป้องกันการทุจริตตามแนวทางปรัชญาเศรษฐกิจพอเพียง

- 2 –

**กลยุทธ์ที่ 4** เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต

แนวทางตามกลยุทธ์

4.๑ สร้างชุมชนเฝ้าระวัง ต่อต้านทุจริต

4.2 สร้างความตื่นตัวในการแสดงออกต่อเหตุการณ์ทางสังคมที่ผิดต่อจริยธรรมทางสังคมหรือกฎหมาย และผลักดันให้เกิดการลงโทษทางสังคม (Social Sanction) และทางกฎหมาย บนพื้นฐานของข้อเท็จจริงและเหตุผล

4.3 บูรณาการทุกภาคส่วนเพื่อต่อต้านการทุจริต

**ยุทธศาสตร์ที่ ๒ “ยกระดับเจตจำนงทางการเมืองในการต่อต้านการทุจริต”**

จากสถานการณ์ความขัดแย้งในสังคมไทยในห้วงระยะกว่าทศวรรษที่ผ่านมา จะเห็นได้ว่าประชาชนทุกกลุ่มทุกฝ่ายต่างมีข้อเรียกร้องที่สอดคล้องร่วมกันประการหนึ่งคือ การต่อต้านการทุจริตของรัฐบาลและเจ้าหน้าที่รัฐ การแสดงออกซึ่งเจตจำนงทางการเมืองของประชาชนทุกกลุ่มทุกฝ่ายที่ไม่ยอมรับและไม่อดทนต่อการทุจริตประพฤติมิชอบไม่ว่าจะเป็นรัฐบาลใดก็ตาม ย่อมสะท้อนให้เห็นถึงเจตจำนงทางการเมืองอันแน่วแน่ของประชาชนไทยทุกกลุ่มทุกฝ่ายที่ต้องการให้การบริหารราชการแผ่นดินของรัฐบาลและการปฏิบัติงานของเจ้าหน้าที่รัฐเป็นไปด้วยความโปร่งใสปราศจากการทุจริตประพฤติมิชอบ ดังนั้น เพื่อเป็นการสนองตอบต่อเจตจำนงทางการเมืองในการต่อต้านการทุจริตอันแน่วแน่ของประชาชน จึงได้กำหนดให้มียุทธศาสตร์การนำ

เจตจำนงทางการเมืองในการต่อต้านการทุจริตไปสู่การปฏิบัติอย่างเป็นรูปธรรมและสอดคล้องเป็นหนึ่งเดียวกัน

โดยเป็นยุทธศาสตร์ที่มุ่งเน้นให้ประชาชนและรัฐบาลมีการนำเจตจำนงทางการเมืองในเรื่องการต่อต้านการทุจริตไปสู่การปฏิบัติอย่างเป็นรูปธรรมและสอดคล้องเป็นหนึ่งเดียวกัน

**กลยุทธ์ที่** 1 พัฒนากลไกการกำหนดให้นักการเมืองแสดงเจตจำนงทางการเมืองในการต่อต้านการทุจริตต่อสาธารณชน

แนวทางตามกลยุทธ์

1.๑ กำหนดให้นักการเมืองต้องแสดงเจตจำนงทางการเมืองในการต่อต้านการทุจริตต่อสาธารณชนก่อนลงสมัครรับเลือกตั้งหรือก่อนดำรงตำแหน่งทางการเมือง

1.๒ กำหนดให้พรรคการเมืองจัดทำเอกสารแสดงเจตจำนงทางการเมืองของพรรคการเมืองในการต่อต้านการทุจริตและเผยแพร่ให้แก่ประชาชน

**กลยุทธ์ที่ 2** เร่งรัดการกำกับติดตามมาตรฐานทางจริยธรรมของนักการเมืองและเจ้าหน้าที่รัฐในทุกระดับ

แนวทางตามกลยุทธ์

2.1 ศึกษาและกำหนดแนวทาง/ขั้นตอนการกำกับติดตามมาตรฐานทางจริยธรรมของนักการเมืองและเจ้าหน้าที่รัฐ

2.2 การกำกับติดตามมาตรฐานทางจริยธรรมของนักการเมืองและเจ้าหน้าที่รัฐโดยประชาชน

2.3 การประเมินมาตรฐานทางจริยธรรมและคุณธรรมของนักการเมืองและเจ้าหน้าที่รัฐ

**กลยุทธ์ที่ 3** สนับสนุนให้ทุกภาคส่วนกำหนดกลยุทธ์และมาตรการสำหรับเจตจำนงในการต่อต้านการทุจริต

- 3 -

แนวทางตามกลยุทธ์

3.1 ศึกษาและวิเคราะห์แนวทางการกำหนดกลยุทธ์และมาตรการในการปฏิบัติเจตจำนงทางการเมืองในการต่อต้านการทุจริตทั้งในระดับชาติและท้องถิ่น

3.2 ประสานความร่วมมือระหว่างภาคส่วนต่าง ๆ ในการกำหนดกลยุทธ์และมาตรการในการปฏิบัติเจตจำนงทางการเมืองในการป้องกันและปราบปรามการทุจริต

3.3 การส่งเสริมเจตจำนงทางการเมืองในระดับประชาชน

**กลยุทธ์ที่ 4** พัฒนาระบบการบริหารงบประมาณด้านการป้องกันและปราบปรามการทุจริตเพื่อให้ได้รับการจัดสรรงบประมาณรายจ่ายประจำปีที่มีสัดส่วนเหมาะสมกับการแก้ปัญหา

แนวทางตามกลยุทธ์

4.1 ศึกษาวิเคราะห์แนวทางการปฏิรูประบบการจัดสรรงบประมาณด้านการป้องกันและปราบปรามการทุจริตที่เพียงพอและเหมาะสม

4.2 จัดทำแผนการปฏิรูประบบการจัดสรรงบประมาณด้านการป้องกันและปราบปรามการทุจริตที่เพียงพอและเหมาะสม

**กลยุทธ์ที่ 5** ส่งเสริมการจัดตั้งกองทุนต่อต้านการทุจริตสำหรับภาคเอกชนและภาคประชาชนโดยรัฐให้การสนับสนุนทุนตั้งต้น

แนวทางตามกลยุทธ์

5.1 การศึกษาแนวทางการจัดตั้งกองทุนต่อต้านการทุจริตในรูปแบบนิติบุคคล

5.2 พัฒนาตัวแบบกองทุนต่อต้านการทุจริตสำหรับภาคเอกชนและภาคประชาชน

**กลยุทธ์ที่ 6** ประยุกต์นวัตกรรมในการกำกับดูแลและควบคุมการดำเนินงานตามเจตจำนงทางการเมืองของพรรคการเมืองที่ได้แสดงไว้ต่อสาธารณะ

แนวทางตามกลยุทธ์

6.1 กำหนดให้พรรคการเมืองต้องแสดงแนวทางในการดำเนินนโยบายและการใช้งบประมาณต่อนโยบายนั้น ๆ ก่อนที่จะจัดให้มีการเลือกตั้ง

6.2 จัดทำระบบฐานข้อมูลแนวทาง/มาตรการในการป้องกันการทุจริตในแต่ละโครงการที่พรรคการเมืองได้หาเสียงไว้กับประชาชน

**ยุทธศาสตร์ที่ ๓ “สกัดกั้นการทุจริตเชิงนโยบาย”**

การทุจริตเชิงนโยบาย (Policy Corruption) เป็นปัญหาที่พบมากขึ้นในปัจจุบัน ก่อให้เกิดผลเสียต่อการพัฒนาเศรษฐกิจและสังคมของประเทศอย่างมหาศาล ซึ่งจากผลการวิจัยที่ผ่านมาพบว่าการทุจริตเชิงนโยบายมักเกิดจากการใช้ช่องว่างทางกฎหมายเข้าแสวงหาประโยชน์ส่วนตน โดยพบตั้งแต่ขั้นตอนการกำหนดนโยบายของพรรคการเมือง การใช้อำนาจอย่างไม่โปร่งใส ยุทธศาสตร์ชาติว่าด้วยการป้องกันและปราบปรามการทุจริตระยะที่ 3 จึงได้กำหนดให้มียุทธศาสตร์ “สกัดกั้นการทุจริตเชิงนโยบาย” ซึ่งเป็นยุทธศาสตร์ที่มุ่งป้องกันการทุจริตตลอดกระบวนการนโยบาย ผ่านการกำหนดมาตรการกลไก เสริมสร้างธรรมาภิบาลตั้งแต่เริ่มขั้นก่อตัวนโยบาย (Policy Formation) ขั้นการกำหนดนโยบาย (Policy Formulation) ขั้นตัดสินใจนโยบาย (Policy Decision) ขั้นการนำนโยบายไปปฏิบัติ (Policy Implementation) ขั้นการประเมินนโยบาย (Policy Evaluation) และขั้นป้อนข้อมูลกลับ (Policy Feedback)

- 4 -

**กลยุทธที่ 1** วางมาตรการเสริมในการสกัดกั้นการทุจริตเชิงนโยบายบนฐานธรรมาภิบาล

แนวทางตามกลยุทธ์

๑.1 การตรวจสอบแนวนโยบายหาเสียงของพรรคการเมือง

1.2 การพัฒนากระบวนการฉันทามติในการก่อตัวนโยบาย

 1.๓ การเผยแพร่ข้อมูลข่าวสารที่เกี่ยวข้องกับนโยบาย

1.๔ พัฒนากรอบชี้นำการกำหนดนโยบายตามหลักธรรมาภิบาล

๑.5 พัฒนาเกณฑ์ชี้วัดความเสี่ยงของนโยบาย Policy Risk Indicator (PRI)

1.6 พัฒนาแนวปฏิบัติในการยอมรับนโยบายที่ผิดพลาดและแสดงความรับผิดชอบต่อสังคม

1.7 กำหนดมาตรการวิเคราะห์ความเสี่ยงและการใช้จ่ายงบประมาณ

1.8 เสริมสร้างความโปร่งใสในกระบวนการพิจารณาร่างกฎหมายที่เกี่ยวข้อง

1.9 การกำหนดความรับผิดชอบทางการเมืองของผู้ดำรงตำแหน่งทางการเมืองเกี่ยวกับการทุจริตเชิงนโยบาย

1.10 การกำหนดบทลงโทษในกรณีที่มีการฝ่าฝืนจริยธรรม หรือเป็นความผิดในทางบริหาร

1.11 การสร้างกลไกการตรวจสอบการใช้อำนาจของฝ่ายบริหาร

1.12 พัฒนานวัตกรรมเพื่อเสริมสร้างความโปร่งใสในการนำนโยบายไปสู่การปฏิบัติ

1.13 บูรณาการการติดตามและประเมินนโยบาย

**กลยุทธ์ที่ 2** การรายงานผลสะท้อนการสกัดกั้นการทุจริตเชิงนโยบาย (Policy Cycle Feedback)

แนวทางตามกลยุทธ์

2.1 บูรณาการและประมวลผลข้อมูลเพื่อการรายงานนโยบาย

**กลยุทธ์ที่ 3** การพัฒนานวัตกรรมสำหรับการรายงานและตรวจสอบธรรมาภิบาล

ในการนำนโยบายไปปฏิบัติ

แนวทางตามกลยุทธ์

3.1 การพัฒนานวัตกรรมสำหรับการส่งเสริมภาคธุรกิจเอกชน สื่อมวลชนและประชาชนให้เข้ามามีส่วนร่วมในการตรวจสอบ

**กลยุทธ์ที่ 4** ส่งเสริมให้มีการศึกษาวิเคราะห์ ติดตาม และตรวจสอบการทุจริตเชิงนโยบายในองค์กร

ปกครองส่วนท้องถิ่น

แนวทางตามกลยุทธ์

4.1 ศึกษา วิเคราะห์ เพื่อสร้างองค์ความรู้ในการตรวจสอบการทุจริตเชิงนโยบายขององค์กรปกครองส่วนท้องถิ่น

4.2 เผยแพร่องค์ความรู้ในการดำเนินนโยบายอย่างโปร่งใสและไร้การทุจริตให้แก่องค์กรปกครองส่วนท้องถิ่น

- 5 -

**ยุทธศาสตร์ที่ 4 “พัฒนาระบบป้องกันการทุจริตเชิงรุก”**

ยุทธศาสตร์นี้มุ่งเน้นการพัฒนากลไกและกระบวนงานด้านการป้องกันการทุจริตของประเทศไทยให้มีความเข้มแข็งและมีประสิทธิภาพมากยิ่งขึ้น เพื่อลดโอกาสการทุจริตหรือทำให้การทุจริตเกิดยากขึ้นหรือไม่เกิดขึ้นโดยอาศัยทั้งการกำหนดกลไกด้านกฎหมาย กลไกทางการบริหาร และกลไกอื่น ๆ ตลอดจนเสริมสร้างการปฏิบัติงานของหน่วยงานทั้งภาครัฐ และเอกชนให้มีธรรมาภิบาลมากยิ่งขึ้น

**กลยุทธ์ที่** 1 เพิ่มประสิทธิภาพระบบงานป้องกันการทุจริต

แนวทางตามกลยุทธ์

๑.1 พัฒนามาตรการเชิงรุกที่สามารถแก้ไขปัญหาการทุจริตในแต่ละระดับ

1.๒ พัฒนาระบบการทำงานแบบบูรณาการระหว่างภาครัฐ ภาคเอกชนและภาคประชาสังคม

1.๓ เพิ่มบทบาทของภาคเอกชน และภาคประชาสังคมในการเข้ามามีส่วนร่วมกับระบบการป้องกันการทุจริต

1.4 ยกระดับกลไกการกำกับ ติดตาม และประเมินผลการป้องกันการทุจริต

**กลยุทธ์ที่ 2** สร้างกลไกการป้องกันเพื่อยับยั้งการทุจริต

แนวทางตามกลยุทธ์

2.1 สร้างกลไกป้องกันเพื่อยับยั้งการทุจริต

๒.2 นำข้อเสนอแนะจากกลไกป้องกันเพื่อยับยั้งการทุจริตสู่การปฏิบัติ

2.๓ กำหนดกลไกการติดตามและประเมินผลการนำข้อเสนอแนะไปสู่การปฏิบัติ

**กลยุทธ์ที่ 3** พัฒนานวัตกรรมและเทคโนโลยีสารสนเทศเพื่อลดปัญหาการทุจริต

แนวทางตามกลยุทธ์

3.1 พัฒนานวัตกรรมและเทคโนโลยีสารสนเทศ ในระบบบริหารงานสาธารณะ เพื่อลดขั้นตอน หรือกระบวนการใช้ดุลยพินิจของเจ้าหน้าที่รัฐ

3.2 พัฒนาเทคโนโลยีสารสนเทศและการสื่อสารที่เปิดโอกาสให้ประชาชนสามารถศึกษา เรียนรู้ และหาข้อมูลเกี่ยวกับการป้องกันการทุจริต (กำหนดเรื่องที่ประชาชนให้ความสนใจ)

**กลยุทธ์ที่ 4** พัฒนารูปแบบการสื่อสารสาธารณะเชิงสร้างสรรค์เพื่อปรับเปลี่ยนพฤติกรรม

แนวทางตามกลยุทธ์

4.1 พัฒนาและยกระดับรูปแบบการสื่อสารสาธารณะเพื่อปรับเปลี่ยนพฤติกรรม

4.2 กำหนดแผนการติดต่อสื่อสารการตลาด (Integrated Marketing Communication : IMC) เพื่อการปรับเปลี่ยนพฤติกรรม

**กลยุทธ์ที่ 5** การพัฒนา วิเคราะห์และบูรณาการระบบการประเมินด้านคุณธรรมและความโปร่งใส

ในการดำเนินงานของหน่วยงานเพื่อเชื่อมโยงกับแนวทางการยกระดับคะแนนดัชนีการรับรู้การทุจริตของประเทศไทย

แนวทางตามกลยุทธ์

5.1 พัฒนาเกณฑ์มาตรฐานการประเมินด้านคุณธรรมและความโปร่งใสในการดำเนินงานของหน่วยงาน

5.2 การบูรณาการระบบการประเมินด้านคุณธรรมและความโปร่งใสในการดำเนินงานของหน่วยงาน

- 6 -

**กลยุทธ์ที่ 6** สนับสนุนให้ภาคเอกชนดำเนินการตามหลักบรรษัทภิบาล

แนวทางตามกลยุทธ์

6.1 ส่งเสริมการดำเนินงานตามหลักบรรษัทภิบาล

6.2 สร้างแรงจูงใจในการเป็นตัวอย่างองค์กรภาคเอกชนที่ปฏิบัติตามหลักธรรมาภิบาล

6.3 กำหนดบทลงโทษกับภาคเอกชนที่มีส่วนเกี่ยวข้องกับการทุจริตอย่างเด็ดขาดและรุนแรง

**กลยุทธ์ที่ 7** พัฒนาสมรรถนะและองค์ความรู้เชิงสร้างสรรค์ของบุคลากรด้านการป้องกันการทุจริต

แนวทางตามกลยุทธ์

7.1 พัฒนาและยกระดับการพัฒนาบุคลากรด้านงานป้องกันและปราบปรามการทุจริต ให้มีความเป็นมืออาชีพและเป็นไปตามมาตรฐานสากล

7.2 ต่อยอด ขยายผล องค์ความรู้เชิงสร้างสรรค์ สำหรับการป้องกันการทุจริต

**กลยุทธ์ที่ 8** การพัฒนาระบบและส่งเสริมการดำเนินการตามอนุสัญญาสหประชาชาติว่าด้วยการต่อต้านการทุจริต ค.ศ. 2003 (United Nations Convention against Corruption : UNCAC)

แนวทางตามกลยุทธ์

8.1 นโยบายและแนวปฏิบัติเชิงป้องกันเพื่อต่อต้านการทุจริต

8.2 ปรับปรุงประมวลจริยธรรมสำหรับเจ้าหน้าที่ของรัฐให้รองรับการป้องกันการทุจริต

8.3 สร้างแนวทางการป้องกันการจัดซื้อจัดจ้างและการจัดการคลังของรัฐ

8.4 การรวบรวม การแลกเปลี่ยน การวิเคราะห์ข้อมูลข่าวสารเกี่ยวกับการทุจริต

**ยุทธศาสตร์ที่ 5 “ปฏิรูปกลไกและกระบวนการการปราบปรามการทุจริต”**

ยุทธศาสตร์การปฏิรูปกลไกและกระบวนการการปราบปรามการทุจริตเป็นยุทธศาสตร์ที่มุ่งเน้นการปรับปรุงและพัฒนากลไกและกระบวนการต่าง ๆ ของการปราบปรามการทุจริตทั้งระบบให้สามารถดำเนินการได้อย่างรวดเร็ว ซึ่งในการปฏิรูปกลไกและกระบวนการปราบปรามการทุจริตดังกล่าว จะมุ่งเน้นการเพิ่มประสิทธิภาพในการตราเป็นกฎหมาย (Legislation) การบังคับใช้กฎหมาย (Enforcement)การตัดสินคดีและลงโทษผู้กระทำผิด (Judiciary) การบูรณาการร่วมกันของหน่วยงานต่าง ๆ ในกระบวนการปราบปรามการทุจริต และจะมีการใช้เทคโนโลยีสารสนเทศและการสื่อสารที่ทันสมัยในการพัฒนากลไกการดำเนินงานให้มีประสิทธิภาพมากยิ่งขึ้น ซึ่งยุทธศาสตร์นี้จะทำให้การปราบปรามการทุจริตเป็นไปอย่างรวดเร็วและมีประสิทธิภาพมากยิ่งขึ้น คดีการทุจริตจะถูกดำเนินการอย่างรวดเร็ว และผู้กระทำการทุจริตจะได้รับการลงโทษ

สาธารณชนและสังคมเกิดความตระหนักและเกรงกลัวที่จะกระทำการทุจริต อันจะส่งผลให้คดีการทุจริตมีอัตราลดลงได้ในที่สุด

**กลยุทธ์ที่ ๑** ปรับปรุงระบบรับเรื่องร้องเรียนการทุจริตให้มีประสิทธิภาพ

แนวทางตามกลยุทธ์

๑.1 การปรับปรุงระบบการรับเรื่องร้องเรียนของหน่วยงานต่อต้านการทุจริตต่าง ๆ ให้มีความรวดเร็ว เข้าถึงได้โดยง่าย

1.๒ การสร้างความเชื่อมั่นและความไว้วางใจต่อระบบการรับเรื่องร้องเรียน

- 7 -

**กลยุทธ์ที่ ๒** ปรับปรุงการตรวจสอบความเคลื่อนไหวและความถูกต้องของทรัพย์สินและหนี้สิน

แนวทางตามกลยุทธ์

2.1 การพัฒนาระบบการตรวจสอบความเคลื่อนไหวและการตรวจสอบความถูกต้องของทรัพย์สินและหนี้สิน รวมไปถึงระบบการติดตามทรัพย์สินคืนจากการทุจริต

๒.2 การกำหนดกลุ่มเป้าหมายในการตรวจสอบทรัพย์สินและหนี้สินให้ครอบคลุมถึงโอกาสในการทุจริต

**กลยุทธ์ที่ ๓** ปรับปรุงกระบวนการและพัฒนากลไกพิเศษในการปราบปรามการทุจริตที่มีความรวดเร็วและมีประสิทธิภาพ

แนวทางตามกลยุทธ์

3.1 การปรับปรุงกระบวนการปราบปรามการทุจริตให้มีความรวดเร็วยิ่งขึ้น

3.2 การสร้างมาตรฐานการดำเนินการปราบปรามการทุจริต

3.3 การพัฒนากลไกพิเศษ (Fast Track) ในการปราบปรามการทุจริต

3.4 การเพิ่มบทบาทในการปราบปรามการทุจริตของหน่วยงานภาครัฐต้นสังกัด

**กลยุทธ์ที่ ๔** ตรากฎหมายและการบังคับใช้กฎหมายในการปราบปรามการทุจริตให้เท่าทันต่อพลวัตของการทุจริตและสอดคล้องกับสนธิสัญญาและมาตรฐานสากล

แนวทางตามกลยุทธ์

4.1 การตรากฎหมายหรือปรับปรุงกฎหมายให้เท่าทันต่อพลวัตของการทุจริต

4.2 การตรากฎหมายหรือปรับปรุงกฎหมายเพื่อสนับสนุนให้หน่วยงานในกระบวนการปราบปรามการทุจริตดำเนินการได้อย่างมีประสิทธิภาพและสอดคล้องกับสนธิสัญญาและมาตรฐานสากล

4.3 การประเมินติดตามการอนุวัติการตามสนธิสัญญา เพื่อให้ความเห็นทางกฎหมายในการเสนอแก้ไขกฎหมายและกระบวนการปราบปรามการทุจริตให้เป็นไปตามมาตรฐานสากล

4.4 การบังคับใช้กฎหมายและดำเนินคดีตามระดับความเสียหายความเร่งด่วน และสถิติการทุจริต

4.5 การบังคับใช้กฎหมายและดำเนินคดีเฉพาะในแต่ละพื้นที่ของประเทศ

4.6 การบูรณาการกับหน่วยงานภาครัฐต้นสังกัดในการบังคับใช้กฎหมายและลงโทษทางอาญาหรือทางวินัยในความผิดเกี่ยวกับการทุจริตหรือจริยธรรมของเจ้าหน้าที่รัฐ

**กลยุทธ์ที่ ๕** บูรณาการข้อมูลและข่าวกรองในการปราบปรามการทุจริต

แนวทางตามกลยุทธ์

5.๑ พัฒนาระบบฐานข้อมูลประกอบการปราบปรามการทุจริตระหว่างหน่วยงานปราบปรามการทุจริต

5.2 จัดตั้งประชาคมข่าวกรองด้านการปราบปรามการทุจริต

5.3 การประสานความร่วมมือกับองค์กรสื่อมวลชน สื่อสาธารณะ หน่วยงานประชาสังคมและหน่วยงานธุรกิจเอกชน เกี่ยวกับข้อมูลและข่าวกรองประกอบการปราบปรามการทุจริต

**กลยุทธ์ที่ ๖** การเพิ่มประสิทธิภาพในการคุ้มครองพยานและผู้แจ้งเบาะแส(Whistleblower) และเจ้าหน้าที่ในกระบวนการปราบปรามการทุจริต

- 8 -

แนวทางตามกลยุทธ์

6.1 การมีมาตรการในการคุ้มครองพยาน (Witness) และผู้ให้เบาะแส(Whistleblower) ที่มีความน่าเชื่อถือและสร้างความมั่นใจแก่ผู้ถูกคุ้มครองได้

6.2 การมีมาตรการในการคุ้มครองเจ้าหน้าที่ผู้ปฏิบัติงานในกระบวนการปราบปรามการทุจริต

6.3 การกำหนดรางวัลหรือสิ่งจูงใจในการแจ้งเบาะแสในคดี

**กลยุทธ์ที่ ๗** พัฒนาสมรรถนะและองค์ความรู้เชิงสหวิทยาการของเจ้าหน้าที่ในกระบวนการปราบปรามการทุจริต

แนวทางตามกลยุทธ์

7.1 การพัฒนาองค์ความรู้ ทักษะ และขีดความสามารถ รวมไปถึงความรู้ในเชิงสหวิทยาการให้แก่เจ้าหน้าที่ปราบปรามการทุจริต (Non-training)

7.2 การพัฒนาเจ้าหน้าที่ปราบปรามการทุจริตให้มีความรู้ ทักษะและขีดความสามารถที่เป็นมาตรฐานและเท่าทันต่อพลวัตของการทุจริต (Training)

7.3 การแบ่งปันความรู้ (Knowledge Sharing) และแลกเปลี่ยนเจ้าหน้าที่ปราบปรามการทุจริต

**กลยุทธ์ที่ ๘** การเปิดโปงผู้กระทำความผิดให้สาธารณชนรับทราบและตระหนักถึงโทษของการกระทำการทุจริตเมื่อคดีถึงที่สุด

แนวทางตามกลยุทธ์

8.1 การเปิดโปงการทุจริตอย่างสร้างสรรค์และพัฒนาช่องทางในการเผยแพร่เปิดโปงการทุจริตที่เข้าถึงการรับรู้ของสาธารณชนอย่างกว้างขวาง

**กลยุทธ์ที่ ๙** การเพิ่มประสิทธิภาพในการดำเนินคดีทุจริตระหว่างประเทศ

แนวทางตามกลยุทธ์

9.1 จัดให้มีทรัพยากรที่เหมาะสมเพื่อรองรับการเพิ่มขึ้นของปริมาณคดีทุจริตระหว่างประเทศตามกรอบความร่วมมือทางเศรษฐกิจและสังคมที่เปลี่ยนแปลงไป

**ยุทธศาสตร์ที่ 6 “ยกระดับคะแนนดัชนีการรับรู้การทุจริต (Corruption Perceptions Index : CPI) ของประเทศไทย”**

เป็นการกำหนดยุทธศาสตร์ที่มุ่งเน้นการยกระดับมาตรฐานด้านความโปร่งใสและการจัดการการยกระดับค่าดัชนีการรับรู้การทุจริตของประเทศไทย โดยการศึกษาวิเคราะห์ประเด็นการประเมินและวิธีการสำรวจตามแต่ละแหล่งข้อมูล และเร่งรัด กำกับ ติดตามให้หน่วยงานที่เกี่ยวข้องปฏิบัติหรือปรับปรุงการทำงาน รวมไปถึงการบูรณาการการทำงานร่วมกันระหว่างภาครัฐ หน่วยงานในกระบวนการยุติธรรมภาคเอกชน และต่างประเทศโดยมีกลยุทธ์การดำเนินงาน ได้แก่

**กลยุทธ์ที่ 1** ศึกษา และกำกับติดตามการยกระดับดัชนีการรับรู้การทุจริต (Corruption Perceptions Index :CPI) ของประเทศไทย

แนวทางตามกลยุทธ์

1.1 ศึกษา วิเคราะห์ประเด็นการประเมินและวิธีการสำรวจตามแต่ละแหล่งข้อมูลที่ใช้สำหรับการจัดอันดับดัชนีการรับรู้การทุจริต (CPI)

1.2 บูรณาการหน่วยงานที่เกี่ยวข้องเพื่อยกระดับดัชนีการรับรู้การทุจริตของประเทศ (CPI)

- 9 -

1.3 เร่งรัด และกำกับ ติดตามการดำเนินการยกระดับดัชนีการรับรู้การทุจริตของประเทศ (CPI)

1.4 การจัดการการรับรู้ (Perceptions)

**กลยุทธ์ที่ 2** บูรณาการเป้าหมายยุทธศาสตร์ชาติว่าด้วยการป้องกันและปราบปรามการทุจริตเพื่อยกระดับดัชนีการรับรู้การทุจริต (Corruption Perceptions Index : CPI) ของประเทศไทย

แนวทางตามกลยุทธ์

2.1 วิเคราะห์และเชื่อมโยงเป้าหมายยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (ยุทธศาสตร์ที่ 1 - ยุทธศาสตร์ที่ 5) เพื่อยกระดับดัชนีการรับรู้การทุจริต (CPI) ของประเทศ

๒.2 กำกับ ติดตาม และประเมินผลการดำเนินการตามยุทธศาสตร์

**คำสั่งคณะรักษาความสงบแห่งชาติที่ 69/2559 เรื่อง มาตรการป้องกันและแก้ไขปัญหาการทุจริต ประพฤติมิชอบ**

เพื่อให้การบริหารราชการของคณะรักษาความสงบแห่งชาติ ในการดูแลความปลอดภัยให้แก่ประชาชน รวมทั้งเพื่อให้เกิดความสงบสุขแก่สังคมและผลประโยชน์ของประเทศชาติโดยรวม ในการป้องกันและแก้ไขปัญหาการทุจริตประพฤติมิชอบ คณะรักษาความสงบแห่งชาติ จึงมีคาสั่งดังต่อไปนี้

ข้อ 1 ให้ทุกภาคส่วนราชการและหน่วยงานของรัฐ กำหนดมาตรการหรือแนวทางการป้องกันและ

แก้ไขปัญหาการทุจริตประพฤติมิชอบ ในส่วนราชการและหน่วยงานของรัฐโดยมุ่งเน้นการสร้างธรรมาภิบาลใน

การบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการ

ทุจริตประพฤติมิชอบได้

ข้อ 2 ในกรณีที่มีการกล่าวหาหรือพบเหตุอันควรสงสัยว่า ข้าราชการและเจ้าหน้าที่ของรัฐ กระทำการ

หรือเกี่ยวข้องกับการทุจริตประพฤติมิชอบ ทั้งในฐานะตัวการ ผู้ใช้ หรือผู้สนับสนุน ให้หัวหน้าส่วนราชการและ

หัวหน้าหน่วยงานของรัฐดำเนินการตามอำนาจหน้าที่ภายใต้พระราชบัญญัติระเบียบบริหารราชการแผ่นดินพ.ศ.2534 และพระราชกฤษฎีกาว่าด้วยหลักเกณฑ์วิธีการบริหารกิจการบ้านเมืองที่ดี พ.ศ.2546 ประกอบ

กฎหมาย ระเบียบข้อบังคับที่เกี่ยวข้องกับการบริหารงานบุคคล โดยให้บังคับใช้มาตรการทางวินัย มาตรการทางปกครอง และมาตรการทางกฎหมายอย่างเฉียบขาดและรวดเร็ว

ข้อ 3 ในกรณีการจัดซื้อจัดจ้างของส่วนราชการและหน่วยงานของรัฐ ให้หัวหน้าส่วนราชการและหัวหน้าหน่วยงานของรัฐ มีหน้าที่ในการควบคุม กำกับดูแลการดาเนินงานให้เป็นไปตามบทบัญญัติแห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ.2542 อย่างเคร่งครัด

ข้อ 4 กรณีที่หัวหน้าส่วนราชการหรือผู้บังคับบัญชาปล่อยปละละเลย ไม่ดาเนินการตามข้อ 2 และข้อ

3 ให้ถือเป็นความผิดวินัยหรือความผิดทางอาญาแล้วแต่กรณี

ข้อ 5 ให้สำนักงานคณะกรรมการป้องกันและปราบปรามการทุจริตในภาครัฐดำเนินการแสวงหารวบรวม และดำเนินการอื่นใด เพื่อให้ได้มาซึ่งข้อเท็จจริงและพยานหลักฐานในการที่จะทราบรายละเอียดและ

พิสูจน์เกี่ยวกับการทุจริตในภาครัฐ รวมทั้งติดตาม เร่งรัดผลการดำเนินงานตามข้อ 1 ข้อ 2 ข้อ 3 และข้อ 4

และรายงานผลการปฏิบัติพร้อมทั้งเสนอความเห็นให้คณะรักษาความสงบแห่งชาติทราบและพิจารณาอย่าง

ต่อเนื่อง

- 10 -

**ยุทธศาสตร์ป้องกัน ปราบปรามการทุจริตและประพฤติมิชอบ จังหวัดชุมพร**

**ยุทธศาสตร์ที่ 1 “สร้างสังคมไม่ทนต่อการทุจริต”**

|  |  |
| --- | --- |
| **กลยุทธ์** | **แนวทางตามกลยุทธ์** |
| 1. ส่งเสริมให้มีระบบและกระบวนการกล่อมเกลาทางสังคมเพื่อต่อต้านการทุจริต | 1.1 พัฒนาจิตสำนึกสาธารณะ |
| 2. ประยุกต์หลักปรัชญาของเศรษฐกิจพอเพียงเป็นเครื่องมือต้านทุจริต | 2.1 นำปรัชญาของเศรษฐกิจพอเพียงมาปรับใช้ในการกล่อมเกลาทางสังคมและการปฏิบัติงานต่อต้านการทุจริต2.2 พัฒนาระบบและจัดการองค์ความรู้การป้องกันการทุจริตตามแนวทางปรัชญาเศรษฐกิจพอเพียง |
| 3. เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต | 3.1 สร้างชุมชนเฝ้าระวังต่อต้านการทุจริต3.2 สร้างความตื่นตัวในการแสดงออกต่อเหตุการณ์ทางสังคมที่ผิดต่อจริยธรรมทางสังคม/หรือกฎหมาย และผลักดันให้เกิดการลงโทษทางสังคม (Social Sanction) และทางกฎหมาย บนพื้นฐานของข้อเท็จจริงและเหตุผล3.3 บูรณาการทุกภาคส่วนเพื่อต่อต้านการทุจริต |

**ยุทธศาสตร์ที่ 2 “สกัดกั้นการทุจริตเชิงนโยบาย”**

|  |  |
| --- | --- |
| **กลยุทธ์** | **แนวทางตามกลยุทธ์** |
| 1. วางมาตรการเสริมในการสกัดกั้นการทุจริตเชิงนโยบายบนฐานธรรมาภิบาล | 1.1 การเผยแพร่ข้อมูลข่าวสารที่เกี่ยวข้องกับนโยบาย1.2 พัฒนากรอบชี้นำการกำหนดนโยบายตามหลักธรรมาภิบาล1.3 พัฒนาแนวปฏิบัติในการยอมรับนโยบายที่ผิดพลาดและแสดงความรับผิดชอบต่อสังคม1.4 กำหนดมาตรการวิเคราะห์ความเสี่ยงและการใช้จ่าย |
| 2. ส่งเสริมให้มีการศึกษา วิเคราะห์ ติดตาม และตรวจสอบการทุจริตเชิงนโยบายในองค์กรปกครองส่วนท้องถิ่น | 2.1 เผยแพร่องค์ความรู้ในการดำเนินนโยบายอย่างโปร่งใสและไร้การทุจริตให้แก่องค์กรปกครองส่วนท้องถิ่น |

- 11 -

**ยุทธศาสตร์ที่ 3 “พัฒนาระบบป้องกันการทุจริตเชิงรุก”**

|  |  |
| --- | --- |
| **กลยุทธ์** | **แนวทางตามกลยุทธ์** |
| 1. เพิ่มประสิทธิภาพระบบงานป้องกันการทุจริต | 1.1 พัฒนามาตรการเชิงรุกที่สามารถแก้ไขปัญหาการทุจริตในแต่ละระดับ1.2 พัฒนาระบบการทำงานแบบบูรณาการระหว่างภาครัฐ ภาคเอกชน และภาคประชาสังคมในการป้องกันการทุจริต1.3 เพิ่มบทบาทของภาคเอกชน และภาคประชาสังคมในการเข้ามามีส่วนร่วมกับระบบป้องกันการทุจริต1.4 พัฒนากลไกการกำกับ ติดตาม และประเมินผลการป้องกันการทุจริต |
| 2. สร้างกลไกการป้องกันเพื่อยับยั้งการทุจริต | 2.1 สร้างกลไกป้องกันเพื่อยับยั้งการทุจริต2.2 กำหนดกลไกการติดตามและประเมินผลการนำข้อเสนอแนะไปสู่การปฏิบัติ |
| 3. พัฒนานวัตกรรมและเทคโนโยลีสารสนเทศเพื่อลดปัญหาการทุจริต | 3.1 พัฒนานวัตกรรมและเทคโนโลยีสารสนเทศในระบบบริหารงานสาธารณะ เพื่อลดขั้นตอน หรือกระบวนการใช้ดุลยพินิจของเจ้าหน้าที่รัฐ3.2 พัฒนาเทคโนโลยีสารสนเทศและการสื่อสารที่เปิดโอกาสให้ประชาชนสามารถศึกษา เรียนรู้ และหาข้อมูลเกี่ยวกับการป้องกันการทุจริต (กำหนดเรื่องที่ประชาชนให้ความสนใจ) |
| 4. พัฒนารูปแบบการสื่อสารสาธารณะเชิงสร้างสรรค์เพื่อปรับเปลี่ยนพฤติกรรม | 4.1 พัฒนาและยกระดับรูปแบบการสื่อสารสาธารณะเพื่อปรับเปลี่ยนพฤติกรรม |
| **กลยุทธ์** | **แนวทางตามกลยุทธ์** |
| 5. พัฒนาสมรรถนะและองค์ความรู้เชิงสร้างสรรค์ของบุคลากรด้านการป้องกันการทุจริต | 5.1 พัฒนาและยกระดับการพัฒนาบุคลากรด้านงานป้องกันและปราบปรามการทุจริต ให้มีความเป็นมืออาชีพและเป็นไปตามมาตรฐานสากล5.2 ต่อยอด ขยายผล องค์ความรู้เชิงสร้างสรรค์ สำหรับการป้องกันการทุจริต |

- 12 -

**ยุทธศาสตร์ที่ 4 “พัฒนากลไกและกระบวนการปราบปรามการทุจริต”**

|  |  |
| --- | --- |
| **กลยุทธ์** | **แนวทางตามกลยุทธ์** |
| 1. เพิ่มประสิทธิภาพระบบงานป้องกันการทุจริต | 1.1 การปรับปรุงระบบการรับเรื่องร้องเรียนของหน่วยงานต่อต้านการทุจริตต่าง ๆ ให้มีความรวดเร็วเข้าถึงได้โดยง่าย1.2 การสร้างความเชื่อมั่นและความไว้วางใจต่อระบบการรับเรื่องร้องเรียน |

- 13 -

**ส่วนที่ 2**

**แผนป้องกัน ปราบปรามการทุจริตและประพฤติมิชอบ**

**ระยะ 5 ปี (พ.ศ. 2560 – 2561)**

**ขององค์การบริหารส่วนตำบลนากระตาม**

**หลักการและเหตุผล**

องค์การบริหารส่วนตำบลนากระตามเป็นองค์กรปกครองส่วนท้องถิ่นในฐานะเป็นผู้ใช้อำนาจรัฐในการปกครองและบริหารจัดการในเขตพื้นที่รับผิดชอบ เป็นหน่วยงานที่มีหน้าที่ในการให้บริการสาธารณะด้านต่าง ๆ ซึ่งดำเนินการแก้ไขปัญหาต่างๆ ที่เกิดขึ้นให้แก่คนในท้องถิ่น เป็นองค์กรที่มีความใกล้ชิดกับประชาชนและมีความเข้าใจในสภาพและรับรู้ถึงสาเหตุของปัญหาที่เกิดขึ้นภายในท้องถิ่น ทั้งนี้การปฏิบัติงานและการดำเนินงานขององค์กรปกครองส่วนท้องถิ่นย่อมอาจส่งผลกระทบต่อชุมชนและประเทศชาติ ซึ่งอาจมีสาเหตุมาจากการปฏิบัติหน้าที่หรือละเว้นการปฏิบัติหน้าที่โดยมิชอบ หรือได้ใช้อำนาจในตำแหน่งหน้าที่เพื่อแสวงหาผลประโยชน์ที่มิควรได้โดยชอบด้วยกฎหมาย รวมทั้งปัญหาการทุจริตอันเป็นปัญหาของสังคมไทยที่เกิดขึ้นมาเป็นเวลานานและนับวันยิ่งทวีความรุนแรงมากขึ้น ซึ่งทางคณะรักษาความสงบแห่งชาติ หรือ คสช. ตามคำสั่งคณะรักษาความสงบแห่งชาติ ที่ 69/2557 เรื่องมาตรการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ กำหนดมาตรการหรือแนวทางการแก้ไขปัญหาการทุจริตประพฤติมิชอบ โดยมุ่งเน้นการสร้างธรรมาภิบาลในการบริหารงาน และการส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตขึ้นได้ ประกอบนโยบายของ พลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ได้กำหนดให้มีการบริหารราชการแผ่นดินโดยหลักธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล

 ดังนั้น เพื่อให้การขับเคลื่อนนโยบายของรัฐบาลและคณะรักษาความสงบแห่งชาติในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ องค์การบริหารส่วนตำบล นากระตาม จึงได้จัดแผนปฏิบัติการป้องกันปราบปรามการทุจริตและประพฤติมิชอบ เพื่อเป็นมาตรการแนวทางการป้องกันและแก้ไขปัญหาการทุจริตประพฤติมิชอบของภาครัฐ ระยะเวลา 5 ปี (พ.ศ.2560-2564) ขององค์การบริหารส่วนตำบลนากระตาม และเพื่อให้ทุกหน่วยงานในองค์การบริหารส่วนตำบลนากระตามใช้เป็นกรอบแนวทางในการดำเนินการป้องกันและปราบปรามการทุจริต ทั้งนี้ได้มุ่งเน้นให้การดำเนินการป้องกันและปราบปรามการทุจริตขององค์การบริหารส่วนตำบลนากระตามเป็นไปอย่างต่อเนื่อง สร้างระบบราชการที่มีความโปร่งใส จัดระบบการตรวจสอบและประเมินผลสัมฤทธิ์ตามมาตรฐานคุณธรรม จริยธรรม ความคุ้มค่า เปิดเผยข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วมในการรณรงค์และปลูกจิตสำนึกค่านิยมของ

- 14 -

สังคมให้ประชาชนร่วมกันต่อต้านการทุจริตประพฤติมิชอบของเจ้าหน้าที่รัฐ ซึ่งเป็นเรื่องที่สอดคล้องกับ พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546

**วัตถุประสงค์**

1) เพื่อให้การปฏิบัติงานในหน้าที่ของอบต. เป็นไปตามหลักธรรมาภิบาล โปร่งใส สุจริต และตรวจสอบได้

2) เพื่อบูรณาการทุกภาคส่วน และพัฒนาเครือข่ายด้านการป้องกันและปราบปรามการทุจริตภาครัฐ

3) เพื่อส่งเสริมบทบาทภาคประชาชน ให้เข้ามามีส่วนร่วมในการป้องกันและปราบปรามการทุจริต

องค์การบริหารส่วนตำบลนากระตาม ได้นำมาประยุกต์และปรับใช้จัดทำเป็นแผนปฏิบัติการป้องกัน ปราบปรามการทุจริตและประพฤติมิชอบประจำปีขององค์การบริหารส่วนตำบลนากระตาม เพื่อให้ทุกหน่วยงานในสังกัดขององค์การบริหารส่วนตำบลนากระตาม นำไปปฏิบัติให้บังเกิดผลอย่างเป็นรูปธรรม

**วิสัยทัศน์การพัฒนาองค์การบริหารส่วนตำบลนากระตาม**

*“นากระตาม เมืองน่าอยู่ ศูนย์รวมปัญญาท้องถิ่น ดินแดนเกษตรสมบูรณ์*

*เพิ่มพูนการศึกษา ประชาชนสุขภาพดีมีคุณธรรม”*

**พันธกิจการพัฒนาองค์การบริหารส่วนตำบลนากระตาม**

องค์การบริหารส่วนตำบลนากระตาม มีหน้าที่สำคัญในการบำบัดทุกข์ บำรุงสุข ประชาชนในท้องถิ่นร่วมสร้างสรรค์ประชาสังคมให้เข้มแข็ง พัฒนางานด้านเศรษฐกิจ สังคม การเมือง การปกครองในพื้นที่เพื่อสนองความต้องการของประชาชนและท้องถิ่น โดยให้สอดคล้องกับแผนพัฒนาจังหวัด แผนพัฒนาระดับภาคและแผนพัฒนาระดับชาติ เพื่อให้ความมุ่งหมายสัมฤทธิ์ผล ตามวิสัยทัศน์การพัฒนาขององค์การบริหารส่วนตำบลนากระตาม จึงได้กำหนดภารกิจหลักไว้ดังนี้

1. พัฒนาโครงสร้างพื้นฐานและระบบสาธารณูปโภค สาธารณูปการให้เพียงพอและมี

 มาตรฐาน

2. พัฒนาแหล่งน้ำเพื่อการอุปโภค บริโภค และเพื่อการเกษตร

3. สนับสนุนและส่งเสริมการประกอบอาชีพของประชาชน ให้มีเศรษฐกิจที่ยั่งยืน

4. ส่งเสริมระบบการศึกษา และการสาธารณสุข ตลอดจนศิลปวัฒนธรรมและ

 ภูมิปัญญาท้องถิ่น

5. อนุรักษ์ทรัพยากรธรรมชาติและสิ่งแวดล้อมให้ดำรงอยู่คู่ชุมชน

6. ปรับปรุงและพัฒนาระบบการบริหารจัดการให้มีประสิทธิภาพ

- 15 -

**ยุทธศาสตร์ป้องกัน ปราบปรามการทุจริตและประพฤติมิชอบ องค์การบริหารส่วนตำบลนากระตาม**

**ยุทธศาสตร์ที่ 1 “สร้างสังคมไม่ทนต่อการทุจริต”**

|  |  |
| --- | --- |
| กลยุทธ์ | แนวทางตามกลยุทธ์ |
| 1. ส่งเสริมให้มีระบบและกระบวนการกล่อมเกลาทางสังคมเพื่อต่อต้านการทุจริต | 1.1 กล่อมเกลาทางสังคมในทุกช่วงวัยตั้งแต่ปฐมวัย เพื่อสร้างพลเมืองที่ดี1.2 พัฒนาจิตสำนึกสาธารณะ |
| 2. ประยุกต์หลักปรัชญาของเศรษฐกิจพอเพียงเป็นเครื่องมือต้านทุจริต | 2.1 นำปรัชญาของเศรษฐกิจพอเพียงมาปรับใช้ในการกล่อมเกลาทางสังคมและการปฏิบัติงานต่อต้านการทุจริต |

**ยุทธศาสตร์ที่ 2 “สกัดกั้นการทุจริตเชิงนโยบาย”**

|  |  |
| --- | --- |
| **กลยุทธ์** | **แนวทางตามกลยุทธ์** |
| 1. วางมาตรการเสริมในการสกัดกั้นการทุจริตเชิงนโยบายบนฐานธรรมาภิบาล | 1.1 การเผยแพร่ข้อมูลข่าวสารที่เกี่ยวข้องกับนโยบาย |
| 2. ส่งเสริมให้มีการศึกษา วิเคราะห์ ติดตาม และตรวจสอบการทุจริตเชิงนโยบายในองค์กรปกครองส่วนท้องถิ่น | 2.1 เผยแพร่องค์ความรู้ในการดำเนินนโยบายอย่างโปร่งใสและไร้การทุจริตให้แก่องค์กรปกครองส่วนท้องถิ่น |

**ยุทธศาสตร์ที่ 3 “พัฒนาระบบป้องกันการทุจริตเชิงรุก”**

|  |  |
| --- | --- |
| **กลยุทธ์** | **แนวทางตามกลยุทธ์** |
| 1. เพิ่มประสิทธิภาพระบบงานป้องกันการทุจริต | 1.1 พัฒนามาตรการเชิงรุกที่สามารถแก้ไขปัญหาการทุจริตในแต่ละระดับ1.2 เพิ่มบทบาทของภาคเอกชน และภาคประชาสังคมในการเข้ามามีส่วนร่วมกับระบบป้องกันการทุจริต1.3 พัฒนากลไกการกำกับ ติดตาม และประเมินผลการป้องกันการทุจริต |

**ยุทธศาสตร์ที่ 4 “พัฒนากลไกและกระบวนการปราบปรามการทุจริต”**

|  |  |
| --- | --- |
| **กลยุทธ์** | **แนวทางตามกลยุทธ์** |
| 1. เพิ่มประสิทธิภาพระบบงานป้องกันการทุจริต | 1.1 การปรับปรุงระบบการรับเรื่องร้องเรียนของหน่วยงานต่อต้านการทุจริตต่าง ๆ ให้มีความรวดเร็วเข้าถึงได้โดยง่าย |
|  | 1.2 การสร้างความเชื่อมั่นและความไว้วางใจต่อระบบการรับเรื่องร้องเรียน |

- 16 -

**ยุทธศาสตร์ที่ 1 “สร้างสังคมไม่ทนต่อการทุจริต”**

เป้าหมาย ส่งเสริมให้มีระบบและกระบวนการกล่อมเกลาทางสังคมเพื่อต่อต้านการทุจริต

|  |  |  |  |  |  |  |
| --- | --- | --- | --- | --- | --- | --- |
| กลยุทธ์ | แนวทางตามกลยุทธ์ | แผนงาน/โครงการ/กิจกรรม | ตัวชี้วัดระดับผลผลิต | ค่าเป้าหมายผลผลิต (หน่วยนับ) | ผลลัพธ์ | หน่วยงานรับผิดชอบ |
| ปี 2560 | ปี 2561 | ปี 2562 | ปี 2563 | ปี 2564 |
| 1. ส่งเสริมให้มีระบบและกระบวนการกล่อมเกลาทางสังคมเพื่อต้านทุจริต | 1.1 กล่อมเกลาทางสังคมในทุกช่วงวัยตั้งแต่ปฐมวัย เพื่อสร้างพลเมืองที่ดี | 1. โครงการอบรมคุณธรรม จริยธรรมนักเรียน | เด็กและเยาวชนในพื้นที่ให้ความร่วมมือในการเข้าร่วมกิจกรรมปีละ 1 ครั้ง | 1 ครั้ง | 1 ครั้ง | 1 ครั้ง | 1 ครั้ง | 1 ครั้ง | เด็กและเยาวชนได้รับการพัฒนาอย่างรอบด้าน ตลอดจนได้รับการปลูกฝังค่านิยมและเจตคติที่ดีด้านคุณธรรม จริยธรรม | สนง.ปลัด |
|  |  | 2. โครงการชวนน้อง เข้าวัด | เด็กในศูนย์พัฒนาเด็กเล็กเข้าร่วมกิจกรรมปีละ 1 ครั้ง | 1 ครั้ง | 1 ครั้ง | 1 ครั้ง | 1 ครั้ง | 1 ครั้ง |  |  |
|  |  | 3. โครงการเข้าค่ายนักเรียน ร่วมใจรักษ์สิ่งแวดล้อม | เด็กนักเรียนในพื้นที่ให้ความร่วมมือในการเข้าร่วมกิจกรรมปีละ 1 ครั้ง | 1 ครั้ง | 1 ครั้ง | 1 ครั้ง | 1 ครั้ง | 1 ครั้ง | เด็ก และเยาวชน มีจิตสำนึกที่ดี และมีส่วนร่วมในการพัฒนาคุณภาพสิ่งแวดล้อม | สนง.ปลัด |

- 17 –

|  |  |  |  |  |  |  |
| --- | --- | --- | --- | --- | --- | --- |
| กลยุทธ์ | แนวทางตามกลยุทธ์ | แผนงาน/โครงการ/กิจกรรม | ตัวชี้วัดระดับผลผลิต | ค่าเป้าหมายผลผลิต (หน่วยนับ) | ผลลัพธ์ | หน่วยงานรับผิดชอบ |
| ปี 2560 | ปี 2561 | ปี 2562 | ปี 2563 | ปี 2564 |
|  | 1.2 พัฒนาจิตสาธารณะ | 1. โครงการฝึกอบรมคุณธรรมจริยธรรมแก่ผู้บริหาร สมาชิกสภา และพนักงานขององค์กรปกครองส่วนท้องถิ่น | จำนวนผู้เข้าร่วมกิจกรรมไม่น้อยกว่าร้อยละ 60 | 60% | 65% | 70% | 75% | 80% | -บุคลากรของอบต.มีคุณธรรม จริยธรรม-บุคลากรของอบต.มีการสร้างมาตรฐานด้านคุณธรรม จริยธรรม-บุคลากรของอบต.มีวินัย และมีจิตสำนึกในการเป็นข้าราชการที่ดี | สนง.ปลัด |
|  |  | 2. โครงการยกย่องชมเชยพนักงานอบต. และลูกจ้าง ที่มีคุณธรรมและจริยธรรมในการปฎิบัติราชการดีเด่น | คัดเลือกพนักงานดีเด่นด้านคุณธรรม จริยธรรม แต่ละประเภท ปีละ 1 ครั้ง | 1 ครั้ง | 1 ครั้ง | 1 ครั้ง | 1 ครั้ง | 1 ครั้ง | บุคลากรของอบต.มีจิตสำนึกในการปฏิบัติงานตามแบบอย่างที่ดีต่อหน้าที่และสังคม | สนง.ปลัด |

- 18 -

|  |  |  |  |  |  |  |
| --- | --- | --- | --- | --- | --- | --- |
| กลยุทธ์ | แนวทางตามกลยุทธ์ | แผนงาน/โครงการ/กิจกรรม | ตัวชี้วัดระดับผลผลิต | ค่าเป้าหมายผลผลิต (หน่วยนับ) | ผลลัพธ์ | หน่วยงานรับผิดชอบ |
| ปี 2560 | ปี 2561 | ปี 2562 | ปี 2563 | ปี 2564 |
| 2. ประยุกต์หลักปรัชญาของเศรษฐกิจพอเพียงเป็นเครื่องมือต้านทุจริต | 2.1 นำปรัชญาของเศรษฐกิจพอเพียงมาปรับใช้ในการกล่อมเกลาทางสังคมและการปฏิบัติงานต่อต้านการทุจริต | 1. โครงการส่งเสริมการปลูกผักสวนครัว | จัดดำเนินงานโครงการปีละ 1 ครั้ง | 1 ครั้ง | 1 ครั้ง | 1 ครั้ง | 1 ครั้ง | 1 ครั้ง | ประชาชนในพื้นที่มีอาชีพและรายได้อย่างเพียงพอ | สนง.ปลัด |
|  |  | 2. โครงการอบรมทำปุ๋ยหมัก ปุ๋ยชีวภาพ | จัดดำเนินงานจัดฝึกอาชีพ ปีละ 1 ครั้ง | 1 ครั้ง | 1 ครั้ง | 1 ครั้ง | 1 ครั้ง | 1 ครั้ง | พัฒนาศักยภาพและขีดความสามารถของประชาชนทั่วไป | สนง.ปลัด |

- 19 -

**ยุทธศาสตร์ที่ 2 “สกัดกั้นการทุจริตเชิงนโยบาย”**

เป้าหมาย 1. ลดการทุจริตในกระบวนการนโยบายสาธารณะ

 2. ส่งเสริมให้นโยบายสาธารณะเป็นไปตามหลักธรรมมาภิบาล

|  |  |  |  |  |  |  |
| --- | --- | --- | --- | --- | --- | --- |
| กลยุทธ์ | แนวทางตามกลยุทธ์ | แผนงาน/โครงการ/กิจกรรม | ตัวชี้วัดระดับผลผลิต | ค่าเป้าหมายผลผลิต (หน่วยนับ) | ผลลัพธ์ | หน่วยงานรับผิดชอบ |
| ปี 2560 | ปี 2561 | ปี 2562 | ปี 2563 | ปี 2564 |
| 1. วางมาตรการเสริมในการสกัดกั้นการทุจริตเชิงนโยบายบนฐานธรรมาภิบาล | 1.1 การเผยแพร่ข้อมูลข่าวสารที่เกี่ยวข้องกับนโยบาย | 1. โครงการจัดตั้งศูนย์ข้อมูลข่าวสารของทางราชการ | -อบต.มีระบบอินเทอร์เน็ตเพื่อรองรับการปฏิบัติงาน-มีการจัดเก็บข้อมูลการใช้บริการของผู้ใช้งาน | 1 ศูนย์ | 1 ศูนย์ | 1 ศูนย์ | 1 ศูนย์ | 1 ศูนย์ | -ประชาชนสามารถเข้าถึงศูนย์ข้อมูลข่าวสารของทางราชการได้-อบต.สามารถกระจายข้อมูลข่าวสารได้รวดเร็ว | สนง.ปลัด |
|  |  | 2. โครงการเผยแพร่ข้อมูลข่าวสารของทางราชการ | ประชาชนสามารถเข้าถึงศูนย์ข้อมูลข่าวสารได้ไม่น้อยกว่าร้อยละ 80 | 80 % | 80 % | 80 % | 80 % | 80 % | ประชาชนและหน่วยงานต่าง ๆ สามารถเข้าถึงข้อมูลข่าวสารของอบต.ได้ | สนง.ปลัด |

- 20 -

|  |  |  |  |  |  |  |
| --- | --- | --- | --- | --- | --- | --- |
| กลยุทธ์ | แนวทางตามกลยุทธ์ | แผนงาน/โครงการ/กิจกรรม | ตัวชี้วัดระดับผลผลิต | ค่าเป้าหมายผลผลิต (หน่วยนับ) | ผลลัพธ์ | หน่วยงานรับผิดชอบ |
| ปี 2560 | ปี 2561 | ปี 2562 | ปี 2563 | ปี 2564 |
| 2. ส่งเสริมให้มีการศึกษา วิเคราะห์ ติดตามและตรวจสอบการทุจริตเชิงนโยบายในองค์กรปกครองส่วนท้องถิ่น | 2.1 เผยแพร่องค์ความรู้ในการดำเนินนโยบายอย่างโปร่งใสและไร้การทุจริตให้แก่องค์กรปกครองส่วนท้องถิ่น | 1. โครงการอบรมให้ความรู้เรื่อง ผลประโยชน์ทับซ้อนแก่ผู้บริหาร สมาชิกสภา และพนักงานขององค์การบริหารส่วนตำบลนากระตาม | จำนวนผู้เข้าร่วมกิจกรรมไม่น้อยกว่าร้อยละ 60 | 60% | 65% | 70% | 75% | 80% | บุคลากรของอบต.มีความรู้ ความเข้าใจเกี่ยวกับผลประโยชน์ทับซ้อน และมีความประพฤติปฎิบัติงานไม่ยุ่งเกี่ยวกับผลประโยชน์ทับซ้อน | สนง.ปลัด |

- 21 -

**ยุทธศาสตร์ที่ 3 “พัฒนาระบบป้องกันการทุจริตเชิงรุก”**

เป้าหมาย 1. กลไกการป้องกันการทุจริตมีความเท่าทันต่อสถานการณ์ทุจริต เปลี่ยนแปลงสู่กระบวนการทำงานเชิงรุก สามารถป้องกันการทุจริตให้มีประสิทธิภาพ

 2. มีการบูรณาการการทำงานระหว่างองค์กรที่เกี่ยวข้องกับการป้องกันการทุจริต

 3. การทุจริตลดน้อยลงหรือไม่เกิดการทุจริต

|  |  |  |  |  |  |  |
| --- | --- | --- | --- | --- | --- | --- |
| กลยุทธ์ | แนวทางตามกลยุทธ์ | แผนงาน/โครงการ/กิจกรรม | ตัวชี้วัดระดับผลผลิต | ค่าเป้าหมายผลผลิต (หน่วยนับ) | ผลลัพธ์ | หน่วยงานรับผิดชอบ |
| ปี 2560 | ปี 2561 | ปี 2562 | ปี 2563 | ปี 2564 |
| 1. เพิ่มประสิทธิภาพระบบงานป้องกันการทุจริต | 1.1 พัฒนามาตรการเชิงรุกที่สามารถแก้ไขปัญหาการทุจริตในแต่ละระดับ | 1. มาตรการแต่งตั้งผู้รับผิดชอบเกี่ยวกับเรื่องร้องเรียน | ตลอดปี | ตลอดปี | ตลอดปี | ตลอดปี | ตลอดปี | ตลอดปี | มีผู้รับผิดชอบเกี่ยวกับเรื่องร้องเรียนโดยตรง  | สนง.ปลัด |
|  |  | 2. มาตรการเผยแพร่ข้อมูลข่าวสารที่สำคัญและหลากหลาย | ตลอดปี | ตลอดปี | ตลอดปี | ตลอดปี | ตลอดปี | ตลอดปี | ประชาชนสามารถเข้าถึงข้อมูลข่าวสารต่าง ๆ ของอบต.ได้ | สนง.ปลัด |

- 22 -

|  |  |  |  |  |  |  |
| --- | --- | --- | --- | --- | --- | --- |
| กลยุทธ์ | แนวทางตามกลยุทธ์ | แผนงาน/โครงการ/กิจกรรม | ตัวชี้วัดระดับผลผลิต | ค่าเป้าหมายผลผลิต (หน่วยนับ) | ผลลัพธ์ | หน่วยงานรับผิดชอบ |
| ปี 2560 | ปี 2561 | ปี 2562 | ปี 2563 | ปี 2564 |
|  | 1.2 เพิ่มบทบาทของภาคเอกชนและภาคประชาสังคมในการเข้ามามีส่วนร่วมกับระบบการป้องกันการทุจริต | 1. โครงการจัดทำแผนพัฒนาอบต. | - จัดเวทีประชาคมระดับหมู่บ้าน จำนวน 11 หมู่บ้าน -จัดเวทีประชาคมระดับตำบล จำนวน 1 ครั้ง | 11หมู่บ้าน | 11หมู่บ้าน | 11หมู่บ้าน | 11หมู่บ้าน | 11หมู่บ้าน | ประชาชนมีส่วนร่วมในการจัดทำแผนพัฒนาอบต. | สนง.ปลัด |
|  | 1.3 พัฒนากลไกการกำกับ ติดตาม และประเมินผลการป้องกันการทุจริต | 1. โครงการจัดทำรายงานการควบคุมภายใน | จัดทำรายงานการควบคุมภายในปีละ 1 ครั้ง | 1 ครั้ง | 1 ครั้ง | 1 ครั้ง | 1 ครั้ง | 1 ครั้ง | ลดความเสี่ยง และโอกาสเกิดความผิดพลาดในการปฏิบัติงาน | สนง.ปลัด |

- 23 -

**ยุทธศาสตร์ที่ 4 “พัฒนากลไกและกระบวนการปราบปรามการทุจริต”**

เป้าหมาย 1. การปฏิบัติงานด้านการปราบปรามการทุจริตมีความรวดเร็วและมีประสิทธิภาพ

 2. คดีการทุจริตและการกระทำทุจริตลดน้อยลง

|  |  |  |  |  |  |  |
| --- | --- | --- | --- | --- | --- | --- |
| กลยุทธ์ | แนวทางตามกลยุทธ์ | แผนงาน/โครงการ/กิจกรรม | ตัวชี้วัดระดับผลผลิต | ค่าเป้าหมายผลผลิต (หน่วยนับ) | ผลลัพธ์ | หน่วยงานรับผิดชอบ |
| ปี 2560 | ปี 2561 | ปี 2562 | ปี 2563 | ปี 2564 |
| 1. เพิ่มประสิทธิภาพระบบงานป้องกันการทุจริต | 1.1 การปรับปรุงระบบการรับเรื่องร้องเรียนของหน่วยงานต่อต้านการ ทุจริตต่าง ๆ  | 1. การจัดตั้งศูนย์รับเรื่องร้องเรียน ร้องทุกข์ อบต.นากระตาม | มีศูนย์กลางในการดำเนินงานเกี่ยวกับเรื่องร้องเรียน ร้องทุกข์ ให้บริการข้อมูลข่าวสาร ให้คำปรึกษา ปัญหาความต้องการของประชาชน จำนวน 1 ศูนย์ | 1 ศูนย์ | 1 ศูนย์ | 1 ศูนย์ | 1 ศูนย์ | 1 ศูนย์ | ประชาชนได้รับการบริการที่รวดเร็ว เป็นธรรม ในการร้องเรียน  | สนง.ปลัด |
|  | 1.2 การสร้างความเชื่อมั่นและความไว้วางใจต่อระบบการรับเรื่องร้องเรียน | การจัดระบบรับฟังข้อร้องเรียน -การจัดช่องทางร้องเรียน/แจ้งเบาะแส/ความคิดเห็น - ตู้รับข้อร้องเรียน - จัดส่งข้อร้องเรียนทางไปรษณีย์ - ศูนย์ข้อมูลข่าวสารอบต. - เว็บไซต์ www.nakratham.go.th | จำนวนช่องทางการรับฟังข้อร้องเรียน | 5 ช่องทาง | 5 ช่องทาง | 5 ช่องทาง | 5 ช่องทาง | 5 ช่องทาง | มีช่องทางการรับฟังข้อร้องเรียนหลายช่องทาง | สนง.ปลัด |